
Stižu dugovi! 


2012. će zaista biti paklena godina 
za radnice i radnike u Srbiji. Pored 
standardne otimačine koju vladajuća 
klasa sprovodi nad narodom, sve je 
veći broj dodatnih troškova koje ćemo 
morati da isplaćujemo. Pre neki dan nas 
je dočekala vest da je ove godine Srbiji 
na naplatu, pored drugih, došao i dug 
od preko 6 milijardi (!) dolara - dug iz 
perioda sedamdesetih i osamdesetih 
godina prošlog veka. U pitanju je dug koji 
je Srbiji ,,pripao cc kao deo nasledstva SFRJ. 
Srbija je u oktobru 2000. godine nasledila 
dug od 10,8 milijardi dolara. Pariski i 
Londonski klub poverilaca potom su 
otpisali deo duga, ali su stara dugovanja 
od oko 6,4 milijarde dolara i dalje ostala. 
Očekuje se da dug otplaćujemo od 
2012. do 2014. godine. Prema podacima 
Narodne banke Srbije, samo ove godine 
na otplatu dospeva nešto manje od 
milijardu evra državnog duga (ne 
računajući privatni od 2,8 milijardi). Već 
naredne godine, koju i mnogi buržoaski 
ekonomisti takođe uzimaju kao kritičnu, 


iz budžeta će na ime dugova biti potrebno 
izdvojiti 1,5 milijardi evra, a godinu dana 
kasnije i dodatne 1,4 milijarde. 

A ш dugove i poskupljenja 

Neverovatno velike cifre o kojima je reč 
često dovode do toga da javnost uopšte 
ne razume kolike su obaveze u pitanju, 
pa je zato dobro ukazati na to kako iz- 
gleda ta pljačka u našem svakodnevnom 
životu. Jaja su poskupela ove nedelje za 
više od 10 posto. Ove nedelje će posku- 
peti uvozna alkoholna pića. Cene pa- 
pirne galanterije kompanije ,,Drenik cc 
skočiće pet odsto, kozmetika „Multi- 
aktiv cc , kućna hemija ,,Klif cc i ,,Oks cc 9,5 
odsto. Sirevikompanije ,,Mlekoprodukt cc 
od ponedeljka će biti skuplji tri odsto, 
četiri dana kasnije za 12 odsto skočiće i 
cene mleka za telo i gelova za tuširanje 
„Тор ten cc , a 12. marta poskupeće i proiz- 
vodi ,,Beohemije cc . Prašak za veš ,,Duel cc 
poskupeće sedam odsto, omekšivači za 
veš od 4,2 do 11 odsto, a deterdžent za 
posuđe ,,Skala cc i ,,Spin cc šest, odnosno 
6,7 odsto. Do kraja marta cene sokova 
,,La vita cc biće uvećane tri do pet odsto, 
vina ,,Župa cc osam do 10 odsto, soko- 
va ,,Kokta cc i ,,Jupi cc i mesnih i ribljih 
konzervi ,,Argeta cc pet odsto, proizvodi 
„Florida bel cc 12 do 16 odsto. Osim pri- 
vatnika, OMV, Lukoila i drugih kom- 
panija koje su još prošle nedelje podigle 
cene goriva za oko dva dinara po litru, 
od danas su naftni derivati skuplji i kod 
Naftne industrije Srbije (NIS) u proseku 
za 1,5 dinar, a kod MOL-a za jedan di- 
nar po litru. U proteklih 15 dana gorivo 
u Srbiji je poskupelo tri puta i to ukupno 
u proseku za oko šest dinara po litru. 

Zajednosaotpuštanjima 

U Srbiji je, od početka ekonomske krize 
do danas, otpušteno 257.922 radnika. 


Najveći broj radnih mesta ugašen je u 
Kragujevcu, Kraljevu, Kruševcu i Alek- 
sincu. Paralelno sa tim, u Srbiji više od 
90.400 građana, ili svaki 11. Dužnik, 
nema novca da otplaćuje kredite. Pre 
svega zbog gubitka posla, neredovnih 
plata i sve većeg deviznog kursa. Kada 
smo kod deviznog kursa, već uveliko 
zahuktala predizborna kampanja teško 
da može da svari njegove oscilacije, pa 
je izvršen užasan pritisak na Narodnu 
banku da kurs stabilizuje. Nebrojene iz- 
jave guvernera po medijima da pritiska 
„nije bilo cc jasno govore šta se zapravo 
dešavalo. No, čak i kada bi kurs bio tre- 
nutno iskontrolisan, on samo čeka tre- 
nutak kada će mu se dozvoliti da probi- 
je sve dosadašnje granice, i još veći broj 
ljudi trajno osiromaši. 

Kaponorabezdna 

A šta radi vlast dok se društvo sve više 
približava ponoru bez dna? Pokušava 
da javnost još više zaglupi fokusirajući 
se na nebitne ili potpuno besmislene 
teme. Mediji bruje kako je nađen neki 
dokument (naravno, u pitanju je čista 
izmišljotina) koji dokazuje da Kralj 
Petar II nije abdicirao! Ta kukavica, koja 
je pobegla pred neprijateljem i ostavila 
narod na milost i nemilost fašističkim i 
kvislinškim koljačima, poznata po tome 
što je nakon rata u kazinima Monaka, 
za opkladu ispijala na eks flaše viskija i 
padala u nesvest, nije dakle abdicirala, 
nego je sve to bila podmetačina „zlih 
komunista cc . Treba samo malo sačekati, 
i već će se pojaviti smutljivci koji će 
tvrditi da njegov mutavi potomak 
treba da preuzme krunu, i ,,vaspostavi cc 
monarhiju u Srbiji. No, naša posla su 
na drugoj strani. Ove nedelje pružimo 
podršku našim komšijama Ciganima, 
koje fašistički beogradski gradonačelnik 
želi da izbaci iz njihovih naselja, i oda- 
jmo poštovanje ženama radnicama koje 
su se, zajedno sa muškarcima, krvavo 
borile za prava koja danas pokušavaju 
da nam oduzmu. 



“NAJNASILNIJI ELEMENT U DRUŠTVU JE NEZNANJE” Ema Goldman 






HKTIEIN9 



KIASNA BORBA - PRAKIPOKIONZA .OSMI МАКГ1 

Jedino u sklopu aktivnog učešća radnica u borbi protiv kapitalizma može 
se dosledno obeležiti i sačuvati osnovno značenje ovog praznika. 



Istorija Međunarodnog dana žena 
počela je borbom njujorških tekstilnih 
radnica, koje su 8. marta 1857. izašle 
na ulice i demonstrirale zbog loših us- 
lova rada i niskih plata. Ove demon- 
stracije razbila je policija, ali su radnice, 
odlučne da se izbore za svoje zahteve, 
ubrzo nakon toga napravile sindikat. 
Pola vekakasnije, 8. marta 1908,15.000 
žena marširalo je Njujorkom tražeći 
kraće radno vreme, bolje plate i kval- 
itetnije uslove života, da bi, konačno, od 
1910,8. mart počeo da se obeležava kao 
međunarodni praznik. 

Sva značajna poboljšanja položaja i 
civilizacijske standarde koje su žene iz- 
borile kroz istoriju, kao što su skraćenje 
radnog vremena, pravo na jednaku 
platu sa muškarcima, zaštita na radu, 
pravo na abortus, pravo na obrazovan- 
je, seksualne slobode itd, ostvarile 
su prvenstveno kroz klasnu borbu u 
okviru radničkog pokreta. 
Uprkosproklamovanoj ravnopravnos- 
ti muškaraca i žena, kapitalistički sis- 
tem niti želi, niti može da obezbedi 
uslove za istinsko ostvarenje jednakosti 
žena i muškaraca. U Srbiji i dalje većinu 
nezaposlenih čine žene. One koje su za- 
poslene zarađuju u proseku manje od 
svojih muških kolega na istim radnim 
mestima, dok je u zemljama Evrop- 
ske unije procenat razlike u zaradama 
još veći. Živimo u društvu kome se, 
zbog njegove klasne prirode, nikada 
ne može ostvariti suštinska ravno- 
pravnost, ne samo među polovima 
već među ljudima uopšte. Savremena 
građanska ženska udruženja i razne 
,,nevladine C£ feminističke organizacije, 
mahom osnovane i podržane od strane 
kapitalističkog sistema i propagand- 
nih fondacija, potpuno zanemaruju ili 
skrivaju ekonomski aspekt, odnosno 
klasnu podvojenost, i zbog toga je nji- 
hova aktivnost svedena na uzaludno lo- 
biranje za poštovanje „ljudskih prava cc 
i nominalnu ravnopravnost među 
polovima koja u klasnom društvu nika- 
da ne može biti suštinska. 

I danas, u vreme najbrutalnije eksploat- 
acije koju sprovode gazde i država, sa 
novoustanovljenim reformama rada i 
merama ,,štednje cc , u vreme privatiza- 
cije, nametanja prekovremenog rada, 
otpuštanja, klerikalizacije i ponovnog 


jačanja nacionalizma i konzervativizma, 
žene se suočavaju sa oštrim padom prava 
koja su osvojile u prošlosti. Što je posao 
nestabilniji, više će se smanjivati broj za- 
poslenih žena, jer ih kompanije svojom 
konzervativnom vojničkom logikom 
doživljavajukao ,,manjeodane cc . Zbogtoga 
žene moraju da se bore za ravnopravnost 
prvenstveno na radnom mestu, u sklopu 
borbe za oslobođenje čitave radničke kla- 
se. Pri tome je nužno voditi oštru borbu 
protiv seksizma u radničkom pokretu, 
budući da je to još jedan od načina na koji 
vladajuće klase, potencirajući suštinski 
nebitne razlike, stvaraju podele unutar 
radničke klase, onemogućavajući jedin- 
stveno borbeno delovanje svih eksploati- 
sanih. 

Od svih ljudskih prava, vladajuća kla- 
sa neprikosnoveno čuva samo privatnu 
svojinu - osnovu svake diskriminacije, 
ugnjetavanja i izrabljivanja. Zbog toga se 
jedino u sklopu aktivnog učešća radnica 
u borbi protiv kapitalizma može dosled- 
no obeležiti ovaj praznik. Davanje bilo 
kakvog drugačijeg konteksta predstavlja 
najbezobraznije ismevanje žena koje su 


pre sto godina protestovale u Njujorku, 
ali i svih drugih koje su se kroz istoriju 
borile za istinsku jednakost i ravno- 
pravnost. 

Sekretarijat Sindikalne konfederacije 
‘Anarhosindikalistička inicijativa” (ASI), 
sekcije Međunarodnog udruženja 
radnikairadnica 

Daliste 
znali o 

...da je od 2000. godine 
7.500 Ijudi umrlo od posledica 
terorističkih napada, a preko 
200 miliona od posledica 
siromaštva. 

Ч _ J 

Direktna akcija se finansira vašim 
donacijama. Svakome ko pomogne 
sa više od 500 dinara slaćemo DA na 
kućnu adresu u narednih šest meseci. 









ex-Idolmladih 


Uzemlji 


zekaimeda 



PISIUIO OlTAOCA %k 

Anarhosindikalna 
avio „kompanija" 


Đ. V. nam piše i pita: Kako bi funk- 
cionisala anarhosindikalna avio kom- 
panija? Konkretno, interesuje ga da 
li bi kapetan-pilot bio plaćen više od 
čistača aviona?; da li bi i kakve ka- 
zne snosio neko ko se ne pojavi na 
poslu; šta ako mehaničar neće da po- 
pravi očigledno neispravan deo; kako 
bi se naručivali rezervni delovi, ko bi 
dostavljao i na kraju krajeva proizvo- 
dio iste?; šta ako putnik kaže pilotima 
„та vi nemate veze, dajte meni da 
vozim,ja imam jednaka prava na ovaj 
avion kao i vi \ Budući da na raspola- 
ganju imamo veoma ograničen pros- 
tor, nismo u prilici da dovoljno de- 
taljno odgovorimo drugu V, već ćemo 
samo skicirati principe organizovanja 
u društvu kome teži anarhosindikali- 
zam - bezdržavnom komunističkom 
društvu. 


Detaljno unapred kreirati budućnost 
je karakterističan manir autoritarnih 
ideoloških projekata, iza kojih se 
skoro uvek kriju politikantska ambi- 
cioznost i osvajačka demagogija. Mi 
ne odbijamo da prihvatimo, ustalom 
svakome dobro poznatu, činjenicu da 
budućnost krije mnoge nepoznanice. 
Moguće je čak da u njoj i neće biti 
avionskog saobraćaja, ili barem ne 
ovakvog kakvog sada znamo. Istovre- 
meno, u potpunosti smo sigurni pre 
svega u jedno: budućnost neće biti 
dobra ukoliko je na bilo koji način 
otuđimo od onih koji su se za nju iz- 
borili, i ne prepustimo je odlukama 
ljudi koji će u njoj živeti. 

Pretpostavljamo da sva ova vaša 
pitanja proističu iz nemogućnosti 
ili nedostatka volje da zamislite avio 
preduzeće u kome o nabavci av- 
iodelova odlučuje iko osim gazde i 
njegovih dobro plaćenih tehnokrata 
i menadžera. Dešava se i danas, i to 
vrlo često, da avioni kasne, zašto bi 
u budućnosti lišenoj diktata biznisa 
i profita, poneki propušteni let bio 
dramatičan? Ako radnici danas, uprkos 
tiraniji gazda, malim i neredovnim 
platama, čestom izostanku godišnjeg 
odmora i zdravstvene zaštite ipak sva- 


ko jutro ustaju i odlaze na posao, zašto 
bi bilo nemoguće sve to, čak i više od 
toga, u društvu oslobođenom domi- 
nacije gazda i kapitala? 

Osnovni princip organizovanja 
u slobodarskom komunizmu je 
samoupravljanje, u izvornom smislu 
te reči. Upravljanje svojim životom, 
učestvovanje u upravljanju svojim 
radnimmestom, svojimkućnimsavetom, 
svojom mesnom zajednicom, svojom 
opštinom, svojim gradom... Vlasništvo 
nad sredstvima za proizvodnju biće 
kolektivno - to praktično znači da će 
radnice i radnici odlučivati o potrebama 
svojih preduzeća. Preduzećima će 
upravljati radnički zborovi bazirani na 
principima direktne demokratije - se 
delegatima opozivim u svakom trenutku. 
To, takođe, isključuje mogućnost da 
neko sa strane odluči da se meša u 
proces rada, pogotovo kada bi takav 
postupak mogao da nekoga ugrozi. 
U skladu sa samoupravno kreiranim 
planom, rađenim na nivou čitavog 
društva, organizovaće se proizvodnja i 
distribucija svih elemenata potrebnih za 
uspešan rad industrije. 

Shvatajući da sat vremena života jed- 
nog ljudskog bića vredi jednako koliko 
i sat vremena života nekog drugog, 
bez obzira na razliku u obrazovanju, 
u ovoj fazi borbe anarhosindikalizam 
se zalaže za jednake plate. Cilj revolu- 
cije je komunizam koji podrazumeva 
društvene odnose u kojima neće pos- 
tojati novac - svako će raditi onoliko 
koliko može, a dobijati onoliko ko- 
liko mu je potrebno. Usled vrtoglavog 
napretka tehnologije, ostvarenje ovih 
ciljeva danas bi bilo daleko lakše nego 
pre sto godina. 

Ove postavke su u praksi primenjivane 
u najsvetlijim trenucima istorije 
čovečanstva - 1917. godine u Rusiji, do 
boljševičkog puča i ukidanja sovjeta, 
1936. u Španiji do gušenja revolucije od 
strane fašista i staljinista, u Mađarskoj 
1956... A danas se već sasvim jasno 
vide u borbama radnika širom sveta, 
pa i u našem susedstvu, u Grčkoj, gde 
je jedan broj preduzeća već oduzet od 
gazda i organizovan na samoupravnim 
principima. 


Počelo je naizgled naivno - iznenadne 
nestašice šargarepe i kupusa, sporadične re- 
strikcije krušaka i meda, na koje je malo ko 
obraćao pažnju, da bi mic po mic sve više ljudi 
u vidokrugu počelo da se goji i krzni, skakuće 
i preplašeno gricka kao da je sve to tek tako, a 
dešavalo se svašta - poput uvođenja čudnih 
mernih jedinica, aparata kroz čije rupice se 
može videti budućnost, žena koje savijaju 
udove poput gume, stroge zabrane ponavljanja 
istih reči - i nije bilo samo „ко ponavlja moje 
reči, jede govna iza peći £ , a da se ni u jednom 
trenutku ne obliže i debeljuškasti ministar 
oružanih plišanih telećih medvedića koji voli da 
ponavlja jedno te isto i iza peći jede ono s mle- 
kom koje bi trebalo da teče uz med, jer je red da 
se zavede med, ali ga je sve više nestajalo pošto 
su mečke izgubile svaki obzir, a prokrznavanje 
čak i većine mojih prijatelja i daljih rođaka post- 
alo je tako nepodnošljivo da je zaglušilo i uni- 
formisano „šefe, koj’ ti vrag“, koje je odzvanjalo 
sa svih strana dok su raspevanom prascu toliko 
klicali da postadosmo tako nastrani da deluje 
kao da izlaza nema, ali ga ima, ali ne kako nam 
se automatski čini, u nemoćnom besu i vadi- 
oku koji nas nestaju u samojedu, već valjda u 
samoblagostanju, smeškanju u inat i koncen- 
trisanju zečje šape koje nakovanjski u tim tre- 
nucima počinje da raste do ubojitih čvrstina 
puta brzina puta snaga, jer mi ga stvarno, onog, 
volimo i cenimo, ali taj put mržnje kojim bi da 
nas vodi, tera nas da sačmom samoranjavamo 
naše tureve i pufnaste repiće i da ispijamo još 
jedno ljuto piće za zalutale tetke i mladiće što 
putuju za Zaječar i Zagreb, Zambiju i Zanzibar, 
a za čije babe zdravlje, eve ti kurac, more mrs, 
ček^ ček^ stani - pobuni se medved sav umazan 
u med ko prase u govna, pile u kučinu, uvalim 
ti lažnih 800 evra iz monopola, ovo ide do bola, 
još se i rimuje, o o o, tko će shvatiti to, levica 
desnica centralno, surovi kapitalizam - umilni 
komunizam i obratno, Osmi mart na Pun 
mesec garniran obiljem osmica koji su Kinez- 
ima toliko sretni brojevi da svi nešto počinju u 
datumima punim osmica, dok četvorku preziru 
koliko zapadna civilizacija preza od broja tri- 
naest, kao redni broj praseta u ovoj umiljatoj 
zemlji zeka i meda... 

A ja sve to godinama promatram tužnim oki- 
cama i sa ostalim volovima tiho pasem. 

ODLIČAN (5) Shop Boys 

(autoru su kao bebi stavljali LSD u mieko, dok 
mu konačno u 8. godini života školski lekar 
nije preporučio da pređe na heroin) 


^Dinektnu akciju možete nabaviti na sledećm mestima^ 

BEOGRAD: Kulturni centri REX i CZKD; 
Knjižare PLATO i BEOPOLIS; Kafići BROD, 
BRATFIDELi BRATČE. 

KRAGUJEVAC: Kafane MAGMA i MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. 

NIŠ: Udruženje ŽENSKI PROSTOR. 
ZAJEČAR: Omladinski centar ZAJEČAR. 

26. februar 2012. U fabriku „Majster Beneluks” 
u Belgiji upala je grupa od dvadesetak batinaša, 
naoružanih bejzbol palicama, gumenim 
pendrecima, suzavcem i pancirkama, kako 
bi razbili štrajk i ponovo pokrenuli isporuku 
autodelova još uvek neimenovanoj kompaniji 
iz Nemačke, koja je vlasnik tog proizvodnog 
pogona. Radnici iz okolnih fabrika brzo su se 
organizovali i blokirali ih unutar fabrike. Pobuni 
radnika prethodila je najava uprave da će zatvoriti 
fabriku i ceo pogon prebaciti u Češku. Radnici 
su odmah okupirali fabriku i blokirali kamione za 
transport proizvoda. Suočena s ovako odlučnim 
odgovorom radnika , uprava je angažovala 
paramilitarne fašističke grupe, što predstavlja 
karakterističnu odbrambenu taktiku kapitalista, 
korišćenu još tridestih godina prošlog veka 
prilikom razbijanja radničkog pokreta. 

Sindikati su već izdali proglas svim fabrikama i 
njihovim upravama: „Ако se ovo ponovi, u još 
samo jednoj fabrici, mobilisaćemo sve radnike 
iz cele industrije, širom zemlje i blokirati 
kompletan sektor”. „Ако šefovi nastave da 


dovode svoje privatne paravojske i mi moramo 
da se organizujemo na isti način, baš kao i 
radnici tridesetih“. Ako je za verovati anketi, 
koju je sproveo belgijski RTL, klasni rat postaje 
sve izvesnija realnost za belgijske radnike, ali i za 
radničku klasu širom Evrope. Čak 89% ispitanih 
izjavilo je kako će ubuduće „socijalni konflikti biti 
sve nasilnijf. 

Kenijske medicinskesestreprotiv 
vlasti i korumpiranog sindikata 

Kenijske medicinske sestre i drugi medicinski 
radnici u štrajku su već nekoliko dana i zahtevaju 
veće plate i bolje uslove rada. Međutim, ovih 
dana je sindikat koji ih zastupa (Kenijski sindikat 
civilnih službenika) napravio dogovor sa vladom 
i njihovom upravom, pa ih je pozvao na prekid 
štrajka. Sestre su besne zbog manjkavosti 
pregovora i sadržine dogovora. One ne 
prihvataju dogovor sindikata i gazda i tvrde da 
su svi njihovi zahtevi ignorisani i da im vlada 
nije ponudila nijedno opipljivo rešenje. Sestre 


iz Najrobija su poručile da ne prihvataju prazna 
obećanja i da se neće povući dok ne dok ne vide 
„hranu na stolu“. Kažu da pregovori nisu doneli 
nikakvu korist za njih, da se osećaju prevareno i 
da će nastaviti da protestuju sve dok ne dobiju 
konkretne ustupke od vlade. 

Guverner Bandit pucao na radnike 
uštrajku 

Čouk Bandit, guverner Bavetske regije 
u Kambodži, pucao je 20. februara na 
obućarske radnike i radnice koji su u 
štrajku. Tri žene su ozbiljno povređene, a 
jednoj dvadesetogodišnjoj radnici metak 
je prošao nekoliko milimetara pored srca. 
Hiljade radnika započelo je štrajk u fabrici 
koja proizvodi obuću za Nemačku firmu 
,,Puma“. Bandit je zajedno sa telohraniteljem 
i policajcem upao u fabriku i pucao u radnike 
iz pištolja sa prigušivačem, a ceo incident 
je zabeležila sigurnosna kamera. Policija je 
saslušala Bendita, ali ga je brzo oslobodila. 


Centar za liberterske studije predstavlja: 

Revolucionarni sindikalisti i 
fabrički komiteti u ruskoj revouciji 


Spontana težnja radnika da organizuju fabričke 
komitete i da intervenišu u procesu upravljanja fab- 
rikama neizbežno je ohrabrena revolucijom, zbog 
koje su radnici verovali da sredstva za proizvodnju u 
čitavoj zemlji sada pripadaju njima i da njima mogu 
upravljati po svom nahođenju i u sopstvenom in- 
teresu. Ono što je započelo pre Oktobarske revolu- 
cije, u njoj se odigravalo još češće i otvorenije i, za 
trenutak, ništa nije moglo zadržati talas pobune. 



Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 

1. povrće slično nogoli; 2. mrtva Adela; 3. nalazi se ispod gongore; 

4. suprotan trezaninu; 5. dolazi posle dvolejbusa; 6. čovek koji 
cmače ljude po slavama; 7. (uspravno) ženka Tatuta; 7. (vodoravno) 
minijaturna Velikarija; 8. nepotpuna, oštećena ča; 9. grad suprotan 
Dagotinu; 10. nežna ptica slična ljubici; 11. Jaduinov brat. 

Rešenja iz prošlog broja 

Rešenja iz prošlogbroja: 1. sekretar; 2. (uspravno) Kosmaj; 2. (vodoravno) kubura; 
3. kukurek; 4. Beočin; 5. Barak; 6. citoplazma; 7. džezva; 8. asimetrija; 9. parafin; 10 
kurtoazija; 11. bakaluk. 


(Dmcln ЈгмЖсЈг 



Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 




? A сл ! 

(Л < 
C n < 


<J) 00 C/J CD 

JZ. W rr\ ГЧ1 


™ z пп ! 

CL (Л O ' 
O ^ ° 


Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 




















































































































